  Майя Бывальцева 6-30 коньывуонэ элькунын «Удмуртилэн кунлыкезлы 100 ар: инъет вакытъёсыз но азинскон луонлыкъёс» («100-летие государственности Удмуртии: исторические вехи и перспективы развития») калыккуспо научно-практической конференци ортчоз. Со улсын 30 пала ужрадъёс радъяськозы: конференциос, симпозиумъёс, котырес ӝӧкъёс, адӟытонъёс. Со сярысь улосвыл тӧролэн но кивалтэтлэн пресс-службазы ивортӥз. Вылӥ дышетсконниосын но тодосъя ужъюртъёсын экспертъёс элькунлэсь пӧртэм удысъёсын – дышетонын, культураын, эрикрадэз радъянын, экономикаын, промышленностьын, спортын но мукет - азинскемезлы йылпумъянъёс лэсьтозы но луонлыкъёс пумысен вераськозы. Озьы ик Удмуртилэн кунлыкзелы 100 ар тырмонлы сӥзем научно-популярной изданиосын тодматонъёс ортчозы. Ужрад Удмурт Элькунын тодосэз азинтонлы йылпумъянъёс лэсьтыны но вылӥ технологиос но гуманитарной наукаос удысын выль азинсконъёслы кутскон сётыны кулэ. Со сяна, со йӧскалык кылэз, лулчеберетэз но граждан асваланэз азинтон но утён понна вамыш. Форумлэн площадкаез – со Удмуртиез азинтонын ужъемышъёс но азьланез сярысь вераськыны луонлык Светлана Болотникова, Удмуртиысь дышетонъя но тодосъя министрКенешонъёс Удмурт кун университетын, Ижысь гурт возёсъя академиын, Ижысь эм академиын, Глазкарысь педагогикая институтын, Россиысь тодосъя академилэн Урал ёзэтысьтыз Эскеронъёсъя удмурт федерал центрын ортчозы. Туала эпидемиологи югдурын ужрадъёс кышкыттэмлыкъя куронъёсты лыдэ басьтыса, со пӧлын диастанционной амалъёсты но онлайн-трансляциосты уже кутыса, радъяськозы. Форумлэн программаеныз, кенешонъёсы пыриськисьёсын, трансляциослы чӧлскетъёсын татын тодматскыны луоз.  Тегъёс: Дышетон Ижкар Удмуртия форум Удмуртилэнкунлыкезлы100ар 100ар  